Atmosfääriõhu kaitse seaduse, keskkonnatasude seaduse ja riigilõivuseaduse muutmise seaduse eelnõu seletuskiri

Lisa 2

Rakendusaktide kavandid

KAVAND 1

ENERGEETIKA- JA KESKKONNAMINISTER

MÄÄRUS

**Keskkonnaministri 05. novembri 2017. a määruse nr 44 „Väljaspool tööstusheite seaduse reguleerimisala olevatest põletusseadmetest väljutatavate saasteainete heite piirväärtused, saasteainete heite seirenõuded ja heite piirväärtuste järgimise kriteeriumid“ muutmine**

Määrus kehtestatakse atmosfääriõhu kaitse seaduse § 105 lõike 3 alusel.

**§ 1.** Keskkonnaministri 5. novembri 2017. a määruses nr 44 „Väljaspool tööstusheite seaduse reguleerimisala olevatest põletusseadmetest väljutatavate saasteainete heite piirväärtused, saasteainete heite seirenõuded ja heite piirväärtuste järgimise kriteeriumid“ tehakse järgmised muudatused:

**1)** paragrahvi 2 punktis 2 asendatakse tekstiosa „õhusaasteloa või keskkonnakompleksloa“ sõnaga „keskkonnakaitseloa“;

**2)** paragrahvi 26 lõiget 2 täiendatakse pärast tekstiosa „nimetatud tundide arvu piires“ tekstiosaga „ja säilitab temperatuuri mõõtja või võrdustatud meetodiga saadud andmed, et tõendada töötundide arvu piires töötamist“;

**3)** paragrahvi 26 lõike 3 sissejuhatavat osa täiendatakse pärast tekstiosa „nimetatud tundide arvu piires“ tekstiosaga „ja säilitab temperatuuri mõõtja või võrdustatud meetodiga saadud andmed, et tõendada töötundide arvu piires töötamist“;

**4)** paragrahvi 27 lõiget 2 täiendatakse pärast tekstiosa „nimetatud tundide arvu piires“ tekstiosaga „ja säilitab temperatuuri mõõtja või võrdustatud meetodiga saadud andmed, et tõendada töötundide arvu piires töötamist“;

**5)** paragrahvi 32 lõikes 6 asendatakse tekstiosa „lisas 1“ tekstiosaga „lisa 1 tabelis 2“;

**6)** paragrahvi 32 täiendatakse lõikega 11 järgmises sõnastuses:

„(11) Käesoleva määruse lisa 3 osa I punkti 3 alapunktides b ja c sätestatud esmakordne mõõtmine tuleb käesoleva paragrahvi lõike 10 punktis 2 nimetatud olemasolevat põletusseadet reguleeriva õhusaasteloa ja keskkonnakompleksloa muutmise või käitise tegevuse registreerimise korral enne 2028. aasta 1. jaanuarit teha ühe aasta jooksul pärast seiretingimuste sätestamisest loas. Alates 2028. aasta 1. jaanuarist tehakse esimesed mõõtmised nelja kuu jooksul pärast seiretingimuste sätestamisest loas.“;

**7)** määruse lisa 3 kehtestatakse uues sõnastuses (lisatud).

**§ 2.** Määrus jõustub 2027. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

Keskkonnaministri 5. novembri 2017. a määrus nr 44 „Väljaspool tööstusheite seaduse reguleerimisala olevatest põletusseadmetest väljutatavate saasteainete heite piirväärtused, saasteainete heite seirenõuded ja heite piirväärtuste järgimise kriteeriumid“

Lisa 3

(Energeetika- ja keskkonnaministri ... määruse nr ... sõnastuses)

KAVAND 1

**Saasteainete heite seire ja heite piirväärtuste järgimise kriteeriumid**

**I osa**

**Saasteainete heite seire**

**1.** Keskmise võimsusega põletusseadme käitaja:

**a)** mõõdab perioodiliselt selliste saasteainete (vääveldioksiidi, lämmastikoksiidide, osakeste) sisaldust, millele on käesoleva määruse kohaselt sätestatud heite piirväärtus asjaomase seadme jaoks, ning süsinikoksiidi sisaldust suitsugaasis;

**b)** mõõdab punktis a nimetatud saasteainete sisaldust suitsugaasis iga kolme aasta tagant, kui põletusseadme nimisoojusvõimsus on 1 MWth või suurem ja 20 MWth või väiksem;

**c)** mõõdab punktis a nimetatud saasteainete sisaldust suitsugaasis igal aastal, kui põletusseadme nimisoojusvõimsus on suurem kui 20 MWth.

**2.** Keskmise võimsusega põletusseadme käitaja, kellele kohaldub käesoleva määruse § 26 lõige 2 või 3 või § 27 lõige 2, teeb mõõtmisi käesoleva osa punkti 1 kohaselt või järgmise intervalli järel (kuid mitte harvemini kui üks kord viie aasta järel):

**a)** aasta kolmekordse maksimaalse keskmise töötundide arvu saavutamisel, kui põletusseadme nimisoojusvõimsus on 1 MWth või suurem ja 20 MWth või väiksem;

**b)** aasta maksimaalse keskmise töötundide arvu saavutamisel, kui põletusseadme nimisoojusvõimsus on suurem kui 20 MWth.

**3.** Esmakordne mõõtmine keskmise võimsusega põletusseadmele tehakse:

**a)** uute seadmete puhul nelja kuu jooksul seadmele keskkonnakaitseloa saamisest või käitamise alguskuupäevast, olenevalt sellest, mis on hilisem;

**b)** kui käitajal on juba keskkonnakaitseluba – nelja kuu jooksul pärast seiretingimuste sätestamisest loas;

**c)** olemasolevate seadmete puhul nelja kuu jooksul seadmele keskkonnakaitseloa saamisest.

**4.** Lisaks käesoleva osa punktides 1 ja 2 nimetatud mõõtmisele võib SO2 heite määramiseks kasutada atmosfääriõhu kaitse seaduse § 107 nõuetele vastavat heite määramise metoodikat.

**5.** Käesoleva osa punktides 1 ja 2 nimetatud mõõtmiste nõuded ei kohaldu keskmise võimsusega põletusseadme käitajale, kes teeb vääveldioksiidi, lämmastikoksiidide, osakeste ja süsinikoksiidi pidevseiret.

**6.** Käesoleva osa punkti 5 kohaldamisel tuleb vähemalt kord aastas automatiseeritud mõõtmise süsteemi kontrollimiseks teha paralleelmõõtmine standardmeetoditega. Kontrollimise tulemused esitab käitaja loa andjale.

**7.** Saasteainete proovivõtu- ja analüüsimeetodeid, sealhulgas käesoleva lisa punktides 2 ja 4 nimetatud võimalusi, kasutatakse ning protsessiparameetreid mõõdetakse usaldusväärseid, representatiivseid ja võrreldavaid tulemusi andvate meetodite kohaselt. Sellele nõudele vastavaks loetakse meetodid, mis vastavad ühtlustatud EN standarditele.

Mõõtmised teeb akrediteeritud labor akrediteeritud meetoditega.

Mõõtmisi tehakse ajal, mil keskmise võimsusega põletusseade töötab stabiilselt tavapärasele käitamisele vastava ühtlase koormusega.

Käivitamise ja seiskamise perioode mõõtmistel ei arvestata.

Mõõtmised peavad vastama atmosfääriõhu kaitse seaduse § 107 lõike 1 alusel kehtestatud keskkonnaministri 24. novembri 2016. a määruses nr 59 „Põletusseadmetest ja põlevkivi termilisest töötlemisest välisõhku väljutatavate saasteainete heidete mõõtmise ja arvutusliku määramise meetodid“ sätestatud mõõtmiste protokolli ja aruande nõuetele.

**II osa**

**Saasteainete heite piirväärtuste järgimise kriteeriumid**

**Perioodilised mõõtmised**

**1.** Lisa osa I punktides 1 ja 2 nimetatud heite seire korral loetakse määruse lisades 1 ja 2 sätestatud heite piirväärtused täidetuks, kui ühegi mõõtmisseeria tulemused ei ületa kehtestatud heite piirväärtusi.

**Pidevseire**

**2.** Pidevseire korral loetakse käesoleva määruse lisades 1 ja 2 sätestatud heite piirväärtused täidetuks, kui mõõtmiste hindamise tulemused näitavad, et kalendriaasta töötundide jooksul on kõik järgmised tingimused olnud täidetud:

**a)** ühegi kuu valideeritud keskmine väärtus ei ületa lisades 1 ja 2 sätestatud heite piirväärtust;

**b)** ühegi päeva valideeritud keskmine väärtus ei ületa 110% lisades 1 ja 2 sätestatud heite piirväärtusest;

**c)** selliste põletusseadmete puhul, mis koosnevad üksnes põletusseadmetest, milles põletatakse kivisütt ja mille summaarne nimisoojusvõimsus on väiksem kui 50 MWth, ühegi valideeritud päeva keskmine väärtus ei ületa 150% lisades 1 ja 2 sätestatud heite piirväärtusest;

**d)** 95% kõigist valideeritud keskmistest tunniväärtustest aasta jooksul ei ületa 200% lisades 1 ja 2 sätestatud heite piirväärtustest.

**3.** Keskmise heite väärtuse arvutamisel ei võeta arvesse määruse § 28 lõigetes 1–3 nimetatud ajavahemikke ning käivitamise ja seiskamise aega. Ööpäeva heite keskmiste piirväärtuste korral ei tohi saasteaine sisalduse üksiku mõõtmistulemuse 95%-lise usaldusvahemiku väärtused ületada järgmisi koguseid heite piirväärtustest:

- vääveldioksiid 20%;

- lämmastikoksiidid 20%;

- osakesed 30%.

**4.** Valideeritud keskmised tunni- ja päevaväärtused leitakse mõõtmiste alusel kehtivate keskmiste tunniväärtuste põhjal pärast punktis 3 nimetatud usaldusvahemiku väärtuse lahutamist.

Päevaväärtused tunnistatakse kehtetuks, kui rohkem kui kolme tunni keskmised väärtused on automatiseeritud mõõtmissüsteemi talitlushäire või hoolduse tõttu rikutud. Kui kõnealuse olukorra tõttu on aasta jooksul kehtetuks tunnistatud rohkem kui kümne päeva väärtused, nõuab loa andja käitajalt asjakohaste meetmete võtmist automatiseeritud mõõtmissüsteemi töökindluse parandamiseks.

KAVAND 2

ENERGEETIKA- JA KESKKONNAMINISTER

MÄÄRUS

**Keskkonnaministri 19. detsembri 2017. a määruse nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis“ muutmine**

Määrus kehtestatakse atmosfääriõhu kaitse seaduse § 80 lõike 2 ja § 82 lõike 3 alusel.

**§ 1.** Keskkonnaministri 19. detsembri 2017. a määruses nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis“ tehakse järgmised muudatused:

**1)** määruse pealkiri muudetakse ja sõnastatakse järgmiselt:

„**Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja registreeringu andmekoosseis“**;

**2)** paragrahvi 1 punkt 2 sõnastatakse järgmiselt:

„2) tema põletusseadme soojussisendile vastav nimisoojusvõimsus on 1 MWth või suurem ning väiksem kui 50 MWth ja põletusseade töötab kuni 500 töötundi aastas.“

**3)** paragrahvi 1 täiendatakse punktiga 4 järgmises sõnastuses:

„4) tema põletusseadme soojussisendile vastav nimisoojusvõimsus on 1 MWth või suurem ning 5 MWth või väiksem.“;

**4**) paragrahvi 2 lõike 2 punktis 4 asendatakse tekstiosa „kütuse ja jäätmete või koospõletamisel“ tekstiosaga „põletusseadmed, kütus ja“;

**5)** paragrahvi 2 lõiget 2 täiendatakse punktiga 6 järgmises sõnastuses:

„6) keskmise võimsusega põletusseadmetest välisõhku eralduvate saasteainete heite piirväärtustele vastavuse hinnang;

7) keskmise võimsusega põletusseadmete heite seire saasteainete kaupa atmosfääriõhu kaitse seaduse § 105 lõike 3 alusel kehtestatud määruse kohaselt.“;

**6)** paragrahvi 2 täiendatakse lõikega 3 järgmises sõnastuses:

„(3) Registreeringu taotleja märgib, millist taotluses esitatavat teavet tuleb lugeda ärisaladuseks ja põhjendab seda.“;

**7)** paragrahvi 21 lõike 1 punktid 3 ja 5 tunnistatakse kehtetuks;

**8)** paragrahvi 21 lõike 1 punkt 7 sõnastatakse järgmiselt:

„7) käitise tegevuse lühikirjeldus.“;

**9)** paragrahvi 21 lõike 2 punktis 2 asendatakse tekstiosa „Eesti majanduse tegevusalade klassifikaatori (EMTAK) koodinumber, millele registreeringut soovitakse“ tekstiosaga „EMTAK kood e-äriregistri andmetel“;

**10)** paragrahvi 21 lõikes 3 asendatakse tekstiosa „tegevuse taotletav alustamisaeg“ tekstiosaga „registreeringu taotletav kehtima hakkamise aeg“;

**11)** paragrahvi 22 lõike 1 punktis 1 asendatakse tekstiosa „number kaardil või plaanil“ tekstiosaga „liik (uus või olemasolev)“;

**12)** paragrahvi 22 lõike 1 punkt 3 sõnastatakse järgmiselt:

„3) heiteallika L-EST97 koordinaadid (pindallika korral koordinaadipaar – alumine vasak ja ülemine parem nurk) X ja Y;“

**13)** paragrahvi 22 lõike 2 punktis 1 asendatakse tekstiosa „, arv“ tekstiosaga „ja tüüp heiteallikate kaupa“;

**14)** paragrahvi 22 lõike 2 punktis 2 täiendatakse sulgudes olevat ühikut „%“ tekstiosaga „või muu ühik“;

**15)** paragrahvi 22 lõike 2 punkt 3 sõnastatakse järgmiselt:

„3) lisaselgitused püüdeseadme kasutamise kohta.“;

**16)** paragrahvist 23 jäetakse välja tekstiosa „, kui heiteallika heitkogused on ajalise variatsiooniga“;

**17)** paragrahvi 24 pealkiri muudetakse ja sõnastatakse järgmiselt:

„**§ 24. Keskmise võimsusega põletusseadmed, kütus ja välisõhku väljutatud saasteainete heitkogused“**;

**18)** paragrahvi 24 sissejuhatav tekst sõnastatakse järgmiselt:

„Registreeringu taotluses esitatakse põletusseadmete, kütuse ja välisõhku väljutatavate saasteainete heitkoguste kohta järgmised andmed:“;

**19)** paragrahvi 24 punktid 1 ja 2 sõnastatakse järgmiselt:

„1) põletusseadmete nimetused heiteallikate kaupa, põletusseadmega seotud tegevuse SNAP kood (Keskkonnaagentuuri hallatava keskkonnaseisundist teabe kogumise klassifikaatori kohaselt), soojussisendile vastav nimisoojusvõimsus (MWth) iga põletusseadme kohta, põletuseadme käitamise alguskuupäev, kui see on teadmata, siis tõendusmaterjal selle kohta, et käitamist alustati enne 20. detsembrit 2018, seadme liik, eeldatav töötundide arv aastas ja keskmine koormus (%);

2) kasutatavad kütused ja nende osakaalud (%), kui kasutatakse mitut kütust korraga, heitkoguste leidmise arvutuskäik ja lisa selgitused, kui ei kasutata atmosfääriõhu kaitse seaduse § 107 lõikes 1 nimetatud riiklikke heidete määramise meetodeid, kasutatava kütuse kogus aastas (t, gaasilisel kütusel tuhat m3), alumine kütteväärtus (MJ/kg või gaasilise kütuse puhul MJ/Nm3), väävlisisaldus (%);“;

**20)** paragrahvi 24 täiendatakse punktiga 21 järgmises sõnastuses:

„21) määruse § 1 punktis 2 nimetatud tegevuse korral esitatakse allkirjastatud kinnitus registreeringu andjale, et põletusseadet käitatakse maksimaalselt nimetatud tundide arvu piires;“;

**21)** paragrahvi 24 punkt 3 sõnastatakse järgmiselt:

„3) saasteaine prognoositav kontsentratsioon väljuvate gaaside mahuühiku kohta (mg/Nm3) juhul, kui kohaldub heite piirväärtus, ning vastav piirväärtus ja selle rakendamise algus ning lisainfo andmete kohta;“;

**22)** määrust täiendatakse §-ga 26 järgmises sõnastuses:

„**§ 26.    Keskmise võimsusega põletusseadmetest** **eralduvate saasteainete heite seire**

Saasteainete heite seire kohta esitatakse andmed seiratava näitaja, sealhulgas saasteaine, mõõtmiste ajal kasutatava kütuse, põletusseadme soojussisendile vastava nimisoojusvõimsuse, seiratava heiteallika, seire esmase mõõtmise tähtaja ja seire sageduse kohta, lähtudes atmosfääriõhu kaitse seaduse § 105 lõike 3 alusel kehtestatud määruse kohaselt.“;

**23)** paragrahvi 3 pealkirjas ja tekstis asendatakse sõnad „registreeringu tõend“ sõnaga „registreering“ vastavas käändes;

**24)** paragrahvi 3 tekst loetakse lõikeks 1 ja paragrahvi täiendatakse lõigetega 2 ja 3 järgmises sõnastuses:

„(2) Arvestades registreeringuga lubatava tegevuse ja tegevuskoha iseärasustega, määrab registreeringu andja registreeringu lõpliku andmekoosseisu.

(3) Registreering ja selle andmise otsus vormistatakse keskkonnaotsuste infosüsteemis elektrooniliselt digitaalselt allkirjastatuna.“;

**25)** paragrahvi 31 pealkirjas ja tekstis asendatakse sõna „tõendile“ sõnaga „registreeringule“;

**26)** paragrahvi 31 tekst loetakse lõikeks 1 ja paragrahvi täiendatakse lõigetega 2–6 järgmises sõnastuses:

„(2) Paikse heiteallika käitaja tegevuse registreeringu taotlusel ja registreeringul esitatakse andmed tekkivate saasteainete heitkoguste kohta, sealhulgas saasteained ja saasteainete grupid, mis on loetletud atmosfääriõhu kaitse seaduse § 47 lõigete 1 ja 2 alusel kehtestatud määruses.

(3) Osakeste kajastamisel tuleb heitkoguste arvestamisel märkida kõik tehnoloogiaprotsessidest tekkivad fraktsioonid (peenosakesed, eriti peened osakesed ja osakesed summaarselt), atmosfääriõhu kaitse seaduse § 107 lõike 1 alusel kehtestatud või sama paragrahvi lõikes 3 nimetatud metoodika kohaselt ning erinevate protsesside puhul tuleb osakeste heitkogused esitada eraldi protsessi põhjal.

(4) Saasteainete maksimaalsed hetkelised heitkogused esitatakse grammides sekundis täpsusega 0,001, raskmetallide, püsivate orgaaniliste saasteainete (edaspidi *POS*) ja polütsükliliste aromaatsete süsivesinike (edaspidi *PAH*) puhul milligrammides sekundis täpsusega 0,001, polüklooritud dibenso-p-dioksiinid ja dibensofuraanid (edaspidi *PCDD/PCDF*) puhul nanogrammides sekundis täpsusega 0,001.

(5) Saasteainete aastased heitkogused esitatakse tonnides täpsusega 0,001, raskmetallide puhul kilogrammides täpsusega 0,001, POSide ja PAHide puhul milligrammides täpsusega 0,001 ning PCDD-de/PCDF-ide puhul mikrogrammides täpsusega 0,001.

(6) Käesolevas määruses kasutatakse saasteainete nimetusi heitkoguste arvestamisel järgmises tähenduses:

1) raskmetallid on järgmised metallid ja poolmetallid ning nende ühendid: plii (Pb), kaadmium (Cd), elavhõbe(Hg), arseen (As), kroom (Cr), vask (Cu), nikkel (Ni), seleen (Se), tsink (Zn), koobalt (Co), vanaadium (V), tallium (Tl), mangaan (Mn), molübdeen (Mo), tina (Sn), baarium (Ba), berüllium (Be), uraan (U);

2) POSid on Euroopa Parlamendi ja nõukogu määruse (EL) nr 2019/1021 püsivate orgaaniliste saasteainete kohta (ELT L 169, 25.6.2019, lk 45–77) lisas 3 nimetatud ained;

3) PAHid on benso(a)püreen, benso(a)antratseen,benso(b)fluoranteen, benso(j)fluoranteen, benso(k)fluoranteen, indeno(1,2,3-cd)püreen ning dibens(a,h)antratseen.“;

**27)** paragrahvi 5 lõige 1 tunnistatakse kehtetuks;

**28)** määruse lisa 2 pealkiri sõnastatakse järgnevalt:

„Lisa 2. Paikse heiteallika käitaja registreeringu andmekoosseis“;

**29)** määruse lisa 2 kehtestatakse uues sõnastuses (lisatud).

**§ 2.** Määrus jõustub 2027. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

Keskkonnaministri 19. detsembri 2017. a määrus nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja registreeringu andmekoosseis“

Lisa 2

(Energeetika- ja keskkonnaministri ... määruse nr ... sõnastuses)

KAVAND 2

**PAIKSE HEITEALLIKA KÄITAJA REGISTREERINGU ANDMEKOOSSEIS**

**1. Paikse heiteallika käitaja registreeringu üldandmed**

**1.1. Registreeringu number**

**1.2. Registreeringu omaja andmed**

1.2.1. ärinimi või nimi;

1.2.2. registrikood või isikukood.

**1.3. Registreeringu kehtivusaeg**

**1.4. Tegevuskoha andmed**

1.4.1. käitise nimetus;

1.4.2. käitise aadress;

1.4.3. katastritunnus;

1.4.4. käitise territoorium.

**1.5. Tegevusala andmed**

1.5.1. registreeringuga reguleeritav tegevus.

**1.6. Registreeringu andja andmed**

1.6.1. asutuse nimi;

1.6.2. registrikood;

1.6.3. allkirjastaja nimi.

**2.** **Keskmise võimsusega põletusseadmetest eralduvate saasteainete heite seire ja muud lisatingimused**

**2.1. Seiratava heiteallika andmed**

2.1.1. heiteallika nimetus;

2.1.2. heiteallika keskkonnaregistri kood.

**2.2. Seiratava põletusseadme andmed**

2.2.1. põletusseadme nimetus;

2.2.2. soojussisendile vastav nimisoojusvõimsus (MWth);

2.2.3. töötunni erisuse rakendamine (atmosfääriõhu kaitse seaduse § 105 lõike 3 alusel kehtestatud määruse kohaselt);

**2.3. Mõõtmise andmed**

2.3.1. mõõtmise sagedus;

2.3.2. esimese mõõtmise aeg;

2.3.3. mõõtmise ajal kasutatav kütus;

2.3.4. mõõdetava saasteaine nimetus.

**2.4.**  **Muud asjakohased lisatingimused**

**3. Heiteallikad**

**3.1. Heiteallikate andmed**

3.1.1. heiteallika nimetus;

3.1.2. heiteallika keskkonnaregistri kood;

3.1.3. L-EST97 koordinaadid (pindallika korral koordinaadipaar – alumine vasak ja ülemine parem nurk) X ja Y;

3.1.4. punktallika korral heiteallika ava läbimõõt (m);

3.1.5. punktallika korral väljuvate gaaside väljumiskõrgus maapinnast (m);

3.1.6. punktallika korral väljuvate gaaside joonkiirus (m/s);

3.1.7. väljuvate gaaside temperatuur (ºC).

**4. Saasteainete püüdeseadmed**

**4.1. Heiteallikate andmed**

4.1.1. heiteallika nimetus;

4.1.2. heiteallika keskkonnaregistri kood.

**4.2. Püüdeseadmete andmed**

4.2.1. püüdeseadme nimetus, tüüp;

4.2.2. püütava saasteaine nimetus, CAS number ja puhastusaste (% või muu ühik);

4.2.3. nõuded püüdeseadme kasutamisele.

**5.** **Keskmise võimsusega põletusseadmed ja kasutatav kütus heiteallikate kaupa**

**5.1. Heiteallikate andmed**

5.1.1. heiteallika nimetus;

5.1.2. heiteallika keskkonnaregistri kood.

**5.2. Keskmise võimsusega põletusseadmete andmed**

5.2.1. põletusseadme nimetus;

5.2.2. põletusseadme soojussisendile vastav nimisoojusvõimsus (MWth);

5.2.3. põletusseadme eeldatav töötundide arv aastas;

5.2.4. põletusseadme liik;

5.2.5. põletusseadme käitamise alguskuupäev;

5.2.6. põletusseadme vanus;

5.2.7. põletusseadme keskmine koormus (%);

5.2.8. töötunnierisuse rakendamine (kuni 500 h/a või kuni 1000 h/a).

**5.3. Kasutatavate kütuste andmed**

5.3.1. kasutatav kütuse liik;

5.3.2. kütuseliigi aastakulu (t; gaaskütuse korral tuhat m3);

5.3.3. kütuseliik koos osakaaluga (%).

**6. Saasteainete hetkelised ja aastased heitkogused heiteallikate kaupa**

**6.1. Heiteallika andmed**

6.1.1. heiteallika nimetus;

6.1.2. heiteallika keskkonnaregistri kood.

**6.2. Välisõhku väljutatud saasteainete heitkoguste andmed**

6.2.1. saasteaine nimetus ja CAS number;

6.2.2.1. hetkeline heitkogus (g/s);

6.2.2.2. heitkogus aastas (mg, kg, t).

**7. Välisõhku väljutatavate saasteainete nimetused ja heitkogused aastas**

**7.1. Saasteainete andmed**

7.1.1 saasteaine nimetus;

7.1.2. saasteaine CAS number.

**7.2. Heitkoguse andmed**

7.2.1. heitkogus aastas;

7.2.2. mõõtühik (mg, kg, t).

KAVAND 3

ENERGEETIKA- JA KESKKONNAMINISTER

MÄÄRUS

**Keskkonnaministri 14. detsembri 2016. a määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ muutmine**

Määrus kehtestatakse atmosfääriõhu kaitse seaduse § 79 lõike 3 alusel.

**§ 1.** Keskkonnaministri 14. detsembri 2016. a määruses nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ tehakse järgmised muudatused:

**1)** paragrahvi 3 lõige 1 sõnastatakse järgmiselt:

„(1) Õhusaasteluba on nõutav, kui põletusseadme soojussisendile vastav nimisoojusvõimsus kütuse põletamisel on suurem kui 5 MWth.“;

**2)** paragrahvi 3 lõikes 2 asendatakse tekstiosa „alla 500 töötunni“ tekstiosaga „kuni 500 töötundi“;

**3)** paragrahvi 4 lõikes 1 asendatakse tekstiosa „Kui põletusseade ületab käesoleva määruse § 3 lõikes 1 sätestatud künnisvõimsust“ tekstiosaga „Kui põletusseadme soojussisendile vastav nimisoojusvõimsus kütuse põletamisel ületab 1 MWth“.

**§ 2.** Määrus jõustub 2027. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

KAVAND 4

ENERGEETIKA- JA KESKKONNAMINISTER

MÄÄRUS

**Keskkonnaministri 14. detsembri 2016. a määruse nr 68 „Keskkonnakaitseloa omaja välisõhu saastamisega seotud aastaaruande andmekoosseis ja esitamise kord“ muutmine**

Määrus kehtestatakse atmosfääriõhu kaitse seaduse § 127 lõike 2 alusel.

**§ 1.** Keskkonnaministri 14. detsembri 2016. a määruses nr 68 „Keskkonnakaitseloa omaja välisõhu saastamisega seotud aastaaruande andmekoosseis ja esitamise kord“ tehakse järgmised muudatused:

**1**) määruse preambul sõnastatakse järgmiselt:

„Määrus kehtestatakse atmosfääriõhu kaitse seaduse § 127 lõike 2 alusel.“;

**2)** paragrahvis 2 lõikes 1 asendatakse tekstiosa „Õhusaasteloa ja keskkonnakompleksloa“ tekstiosaga „Keskkonnakaitseloa“;

**3)** paragrahvi 2 lõige 11 tunnistatakse kehtetuks;

**4)** paragrahvi 71 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Käesoleva määruse § 2 lõikes 1 sätestatud aruandekohustust rakendatakse paikse heiteallika käitaja registreeringu omaja suhtes alates 2027. aastast. Esmakordse aruande esitamise tähtaeg on 31. jaanuar 2028.“;

**5)** paragrahv 71 lõige 1 tunnistatakse kehtetuks;

**6**) määruse lisa kehtestatakse uues sõnastuses (lisatud).

**§ 2.** Määrus jõustub 2027. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

Keskkonnaministri 14. detsembri 2016. a määrus nr 68 „Keskkonnakaitseloa omaja välisõhu saastamisega seotud aastaaruande vorm ja esitamise kord“

Lisa

(Energeetika- ja keskkonnaministri …määruse nr…sõnastuses)

KAVAND 4

**VÄLISÕHU SAASTAMISE AASTAARUANDE ANDMEKOOSSEIS**

**1. Aruande esitaja ja tegevusala andmed**

**1.1. Loa andmed**

1.1.1. aruandeaasta;

1.1.2. loa number;

1.1.3. loa liik;

1.1.4. loa andmise kuupäev;

1.1.5. loa kehtivusaeg.

**1.2. Aruande esitaja andmed**

1.2.1. nimi;

1.2.2. registrikood või isikukood;

1.2.3. äriregistris kajastuv põhitegevusala EMTAK kood.

**1.3. Aruande koostaja andmed**

1.3.1. nimi;

1.3.2. telefon;

1.3.3. e-posti aadress.

**1.4. Tegevuskoha andmed**

1.4.1. käitise nimetus;

1.4.2. aadress;

1.4.3. käitise L-EST97 keskkoordinaadid X ja Y;

1.4.4. territoriaalkood EHAK järgi;

1.4.5. maakonna kood EHAK järgi.

**1.5. Tegevusala andmed**

1.5.1. välisõhku saastava põhitegevusala nimetus ja EMTAK kood;

1.5.2. muude välisõhku saastavate tegevusalade nimetused ja EMTAK koodid.

**2. Käitise andmed**

**2.1. E-PRTRi registri kohustuslane**

2.1.1. heiteallikate arv tootmisterritooriumil;

2.1.2. käitise töötajate arv;

2.1.3. emaettevõtte nimi ja riik.

**2.2. Kasvuhoonegaaside lubatud heitkoguse ühikutega kauplemise süsteemi kohustuslane**

2.2.1. kauplemissüsteemi kohustuslase tegevusala.

**2.3. Heiteallikas**

2.3.1. heiteallika keskkonnaregistri kood;

2.3.2. heiteallika liik;

2.3.3. heiteallika nimetus;

2.3.4. L-EST97 koordinaadid (pindallika korral koordinaadipaar – alumine vasak ja ülemine parem nurk) X ja Y;

2.3.5. heiteallika ava läbimõõt (m);

2.3.6. väljuvate gaaside väljumiskõrgus maapinnast (m);

2.3.7. väljuvate gaaside joonkiirus (m/s);

2.3.8. väljuvate gaaside temperatuur (°C);

2.3.9. tegevusala, tehnoloogiaprotsessi või seadme SNAP kood ja nimetus.

**3. Põletusseadmed ja energia tootmine**

**3.1. Kütuse ning jäätmete või nende koospõletamisel välisõhku väljutatud saasteainete heitkogused**

3.1.1. heiteallikas;

3.1.2. põletusseadme nimetus;

3.1.3. tegevusala või tehnoloogiaprotsessi SNAP kood ja nimetus;

3.1.4. põletusseadme tüüp (keskkonnaministri 24. novembri 2016. a määruse nr 59 „Põletusseadmetest välisõhku väljutatavate saasteainete heidete mõõtmise ja arvutusliku määramise meetodid“ 01.01.2017–24.03.2019 kehtinud redaktsiooni kohase arvutusmeetodi kasutamise korral);

3.1.5. püüdeseade;

3.1.6. põletusseadmete arv;

3.1.7. soojussisendile vastav nimisoojusvõimsus (MWth);

3.1.8. töötundide arv aastas;

3.1.9. kasutegur;

3.1.10. kasutatava kütuse või jäätmete liik;

3.1.11. kasutatava kütuse või jäätmete KN kood ja nimetus, väävlisisaldus (%), alumine kütteväärtus (MJ/kg, gaasil MJ/m3) ja kogus aastas (t, tuh m3);

3.1.12. välisõhku väljutatud saasteaine CAS number ja nimetus;

3.1.13. heide väljuvate gaaside mahuühiku kohta;

3.1.13.1. heite piirväärtus (mg/Nm3);

3.1.13.2. aasta keskmine tegelik (mg/Nm3);

3.1.13.3. heitkogus aastas tonnides täpsusega 0,001, raskmetallid (edaspidi *RM*), püsivad

orgaanilised saasteained (edaspidi *POS*) kilogrammides täpsusega 0,001,

polüklooritud dibenso-p-dioksiinid ja dibensofuraanid (edaspidi *PCDD/PCDF*)

milligrammides täpsusega 0,000001;

3.1.13.4. heitkoguse määramise meetod.

**3.2. Suurte põletusseadmete, mille installeeritud summaarne soojussisendile vastav nimisoojusvõimsus on vähemalt 50 MWth, välisõhku väljutatavate saasteainete heitkogused, andmed põletusseadme ja selle käitamise kohta ning kasutatava kütuseliigi energiavajaduse koguhulk**

3.2.1. heiteallikas;

3.2.2. põletusseadme liik;

3.2.3. põletusseadmete arv;

3.2.4. projekteeritud ja tegelik nimisoojusvõimsus (MWth);

3.2.5. käitamise alguskuupäev;

3.2.6. töötundide arv aastas;

3.2.7. välisõhku väljutatud saasteaine nimetus (SO2, NOX ja PM-sum);

3.2.8. heitkogus aruandeaastal (t; täpsus vähemalt 0,001);

3.2.9. kütus;

3.2.10. energiasisend (TJ);

3.2.11. heitkogused kokku saasteainete kaupa (t/a);

3.2.12. energiasisend kokku kõikide kütuste peale (TJ).

**3.3. Suurtes põletusseadmetes kasutatava põlevkivi väävlisisaldus ja väävliärastuse aste põletusseadmete kaupa**

3.3.1. heiteallikas;

3.3.2. põletusseadme katlatüüp;

3.3.3. põletusseadme põletamistehnoloogia;

3.3.4. soojussisendile vastav nimisoojusvõimsus (MWth);

3.3.5. kuu keskmine väävlisisaldus iga kuu kohta (%);

3.3.6. lubatud väävliärastus iga kuu kohta (%);

3.3.7. tegelik väävliärastus iga kuu kohta (%);

3.3.8. aasta keskmine väävlisisaldus (%);

3.3.9. aasta keskmine tegelik väävliärastus (%).

**3.4. Kütuste ning jäätmete kasutamine ja energia tootmine tegevusalade kaupa:**

3.4.1. kütuse või jäätmete liik ja nimetus, KN kood ja nimetus;

3.4.2. kütuse või jäätme kogus aruandeaastal (t, tuh m3);

3.4.3. aruandeaastal toodetud elektrienergia (MWh/a) kokku ning elektrienergia omatarve ja müük;

3.4.4. aruandeaastal toodetud soojus ja aur (MWh/a) kokku ning soojuse ja auru omatarve ja müük.

**4. Lahustite ja kemikaalide kasutamine**

**4.1. Lahusteid sisaldavate kemikaalide kasutamine tegevusalade kaupa ja välisõhku väljutatud lenduvate orgaaniliste ühendite (edaspidi *LOÜ*) heitkogused**

4.1.1. tegevusala või tehnoloogiaprotsessi SNAP kood ja nimetus;

4.1.2. heiteallikas;

4.1.3. kemikaali nimetus;

4.1.4. kemikaali tüüp (veepõhine, lahustipõhine);

4.1.5. kemikaali liik (lahusti, värv, lakk, liim, muu kemikaal);

4.1.6. LOÜde sisaldus kemikaalis (massi%; ohutuskaardilt);

4.1.7. kemikaali kogus aastas (t);

4.1.8. heitkoguse määramise meetod;

4.1.9. välisõhku väljutatud saasteaine CAS number ja nimetus;

4.1.10. maksimaalne sisaldus kemikaalis (%; ohutuskaardilt);

4.1.11. maksimaalse sisalduse osatähtsus (%);

4.1.12. heitkogus (t/a; täpsus vähemalt 0,001);

4.1.13. kokkuvõte:

4.1.13.1. kemikaalides sisalduvate lahustite kogus tegevusalade kaupa (t);

4.1.13.2. lahusti korduskasutus tegevusalal;

4.1.13.3. korduskasutatud lahusti kogus tegevusalade kaupa (t);

4.1.13.4. kogu aastane kasutatav lahustikogus tegevusalade kaupa (t/a);

4.1.13.5. LOÜde heitkogus kokku tegevusalade kaupa (t/a);

4.1.14. heitkogus kokku kõikide tegevusalade peale (t/a).

**4.2. Lahustite, kaasa arvatud kemikaalides sisalduvate lahustite kasutamisel välisõhku väljutatud LOÜde summaarsed heitkogused tegevusalade kaupa (tööstusheite seaduse § 113 lõikes 1 nimetatud tegevusala korral)**

4.2.1. heiteallikas;

4.2.2. tegevusala või tehnoloogiaprotsessi nimetus;

4.2.2.1. tegevuse täpsustus;

4.2.3. kemikaalides sisalduv lahustite kogus tegevusalade kaupa (t/a);

4.2.4. LOÜde heide väljuvates gaasides – heite piirväärtus ja tegelik väärtus (mg C/Nm³, mg/Nm³);

4.2.5. LOÜde kontrollimatu heide välisõhku (% lahustite sisendist) – heite piirväärtus ja tegelik väärtus;

4.2.6. LOÜde summaarne heide välisõhku – heite piirväärtus ja tegelik väärtus (g/m2, g/kg, g/jalanõude paari kohta, kg/t, kg/m3);

4.2.7. LOÜde summaarne heide välisõhku (% lahustite sisendist) – heite piirväärtus ja tegelik väärtus;

4.2.8. LOÜde summaarne heitkogus tegevusalade kaupa (t/a; täpsus vähemalt 0,001).

**5. Naftasaaduste käitlemine terminalis ja tanklas**

**5.1. Bensiini laadimiskäive terminalides ja tanklates ning laadimisel ja lossimisel välisõhku väljutatud LOÜde heitkogused:**

5.1.1. heiteallikas;

5.1.2. tegevusala või tehnoloogiaprotsessi SNAP kood ja nimetus;

5.1.3. laadimise liik;

5.1.4. bensiini laadimiskäive aruandeaastal (t; m3);

5.1.5. heitkoguse määramise meetod;

5.1.6. LOÜde heitkogus aruandeaastal laadimise liikide kaupa (t; täpsus vähemalt 0,001);

5.1.7. LOÜde heitkogus kokku (t; täpsus vähemalt 0,001);

5.1.8. bensiini laadimiskäive kokku (t, m3).

**5.2. Muude naftasaaduste, mootori- või vedelkütuste, kütusekomponentide või kütusesarnaste toodete laadimiskäive terminalides ja tanklates ning laadimisel ja lossimisel välisõhku väljutatud LOÜde heitkogused**

5.2.1. heiteallikas;

5.2.2. tegevusala või tehnoloogiaprotsessi SNAP kood ja nimetus;

5.2.3. laadimise liik;

5.2.4. diislikütuse laadimiskäive aastas (t, m3);

5.2.5. masuudi laadimiskäive aastas (t, m3);

5.2.6. põlevkiviõli laadimiskäive aastas (t, m3);

5.2.7. muu naftasaaduse, mootori- või vedelkütuse, kütusekomponendi või kütusesarnase toote nimetus;

5.2.8. muu naftasaaduse, mootori- või vedelkütuse, kütusekomponendi või kütusesarnase toote laadimiskäive aastas (t, m3);

5.2.9. LOÜde heitkogus aruandeaastal (t; täpsus vähemalt 0,001);

5.2.10. diislikütuse kogus kokku (t, m3);

5.2.11. masuudi kogus kokku (t, m3);

5.2.12. põlevkiviõli kogus kokku (t, m3);

5.2.13. muu naftasaaduse või toote kogus kokku (t, m3);

5.2.14. LOÜde heitkogus aruandeaastal kokku (t).

**6. Looma- ja linnukasvatus**

**6.1. Söödas, piimas, juurdekasvus, lootes, munades ja väljaheites sisalduva lämmastiku mass heiteallika, looma või linnu toodangu- või vanuserühma ja pidamisviiside ning tehnoloogiate kaupa lämmastikubilansi meetodi kasutamise korral)**

6.1.1. heiteallikas (v.a sõnnikuhoidla);

6.1.2. toodangu- või vanuserühm;

6.1.3. lämmastiku mass söödas, heiteallika, toodangu- või vanuserühma ja pidamisviiside kaupa (kg);

6.1.4. lämmastiku mass piimas, heiteallika, toodangu- või vanuserühma ja pidamisviiside kaupa (kg);

6.1.5. lämmastiku mass juurdekasvus, heiteallika, toodangu- või vanuserühma ja pidamisviiside kaupa (kg);

6.1.6. lämmastiku mass lootes, heiteallika, toodangu- või vanuserühma ja pidamisviiside kaupa (kg);

6.1.7. lämmastiku mass munades, heiteallika, toodangu- või vanuserühma ja pidamisviiside kaupa (kg);

6.1.8. lämmastiku mass väljaheites, heiteallika, toodangu- või vanuserühma ja pidamisviiside kaupa (kg).

**6.2. Sea-, veise- ja linnukasvatusest välisõhku väljutatud saasteainete heitkogused heiteallika, looma või toodangu- või vanuserühma ja pidamisviiside ning tehnoloogiate kaupa**

6.2.1. heiteallikas;

6.2.2. tegevusala või tehnoloogiaprotsessi SNAP kood ja nimetus;

6.2.3. toodangu- või vanuserühm (piimalehmade korral ligikaudne aastatoodang, kg);

6.2.4. söötmispäevade arv heiteallika, toodangu- või vanuserühma ja pidamisviiside kaupa;

6.2.5. aastaloomade või -lindude arv heiteallika, toodangu- või vanuserühma ja pidamisviiside kaupa;

6.2.6. karjatamistegur;

6.2.7. pidamisviis, sõnniku eemaldamise tehnoloogia;

6.2.8. sõnniku tüüp;

6.2.9. sõnnikuhoidla tüüp;

6.2.10. hoone tüüp (sõnnikuhoidla, loomapidamishoone);

6.2.11. lämmastiku mass väljaheites, heiteallika, toodangu- või vanuserühma ja pidamisviiside kaupa (kg);

6.2.12. välisõhku väljutatud saasteaine CAS number ja nimetus;

6.2.13. heitkogus aruandeaastal (t; täpsus vähemalt 0,001).

**7. Äkkheited**

7.1. heiteallikas;

7.2. tegevusala või tehnoloogiaprotsessi SNAP kood ja nimetus;

7.3. äkkheite liik;

7.4. muu äkkheite nimetus;

7.5. äkkheite põhjus;

7.6. äkkheite kestus, lubatud tundide arv aruandeaastal (tehnoloogilised äkkheited);

7.7. äkkheite kestus, tegelik tundide arv aruandeaastal;

7.8. välisõhku väljutatud saasteaine CAS number ja nimetus;

7.9. äkkheite hetkeline kogus väljuvates gaasides mahuühiku kohta (keskmine tegelik; mg/Nm3);

7.10. äkkheite lubatud kogus aruandeaastaks (t, kg, mg, OU);

7.11. äkkheite tegelik kogus aruandeaastal (t, kg, mg, OU);

7.12. heitkoguse määramise meetod;

7.13. tehnoloogilise äkkheite lubatud ning tegelik töötundide arv aastas kokku;

7.14. tehnoloogilise äkkheite lubatud ning tegelik kogus aruandeaastal kokku (t, kg, mg, OU);

7.15. avariilise äkkheite lubatud ning tegelik töötundide arv aastas kokku;

7.16. avariilise äkkheite lubatud ning tegelik kogus aruandeaastal kokku (t, kg, mg, OU);

7.17. muu äkkheite lubatud ning tegelik töötundide arv aastas kokku;

7.18. muu äkkheite lubatud ning tegelik kogus aruandeaastal kokku (t, kg, mg, OU).

**8. Saasteainete püüdeseadmed ja heite vähendamise tehnoloogiaprotsess**

8.1. heiteallikas;

8.2. tegevusala või tehnoloogiaprotsessi SNAP kood ja nimetus;

8.3. püüdeseadme nimetus ja tüüp;

8.4. püüdeseadmete arv;

8.5. nõuded püüdeseadme kasutamisele;

8.6. püütava saasteaine CAS number ja nimetus;

8.7. puhastusaste (% või muu ühik).

**9. Saasteainete heitkoguste vähendamise meetmed**

9.1. heiteallikas;

9.2. heitkoguste vähendamise meetmed ja rakendamise periood;

9.3. saasteaine CAS number ja nimetus;

9.4. heitkogus aastas enne ja pärast meetme rakendamist (t; täpsus vähemalt 0,001; RM ja POSid kg-des, täpsus vähemalt 0,001; PCDD/PCDF mg-des, täpsus vähemalt 0,000001).

**10. Koondtabelid**

**10.1. Heiteallikad ja välisõhku väljutatud saasteainete heitkogused tegevusalade kaupa**

10.1.1. heiteallikas;

10.1.2. tegevusala või tehnoloogiaprotsessi SNAP kood ja nimetus;

10.1.3. L-EST97 koordinaadid (pindallika korral koordinaadipaar – alumine vasak ja ülemine parem nurk) X ja Y;

10.1.4. heiteallika ava läbimõõt (m);

10.1.5. väljuvate gaaside väljumiskõrgus maapinnast (m);

10.1.6. väljuvate gaaside joonkiirus (m/s);

10.1.7. väljuvate gaaside temperatuur (°C);

10.1.8. välisõhku väljutatud saasteaine CAS number ja nimetus;

10.1.9. heitkogus aruandeaastal (t; täpsus vähemalt 0,001), RM ja POSid (kg; täpsus vähemalt 0,001), PCDD/PCDF (mg; täpsus vähemalt 0,000001);

10.1.10. heitkoguse määramise meetod;

10.1.11. mõõtmiste tüüp ja sagedus.

**10.2. Aruandeaastaks lubatud ja välisõhku tegelikult väljutatud saasteainete heitkogused ning nende määramismeetodid**

10.2.1. saasteaine CAS number ja nimetus;

10.2.2. heitkogus tootmisterritooriumi kõigist heiteallikatest kokku (t; täpsus vähemalt 0,001); RM ja POSid (kg; täpsus vähemalt 0,001); PCDD/PCDF (mg; täpsus vähemalt 0,000001) aruandeaastal tegelikult;

10.2.3. eelmise aastaga võrreldes (+, -);

10.2.4. aruandeaastaks lubatud kogusega võrreldes (+, -);

10.2.5. aruandeaastaks lubatud kogus (t; täpsus vähemalt 0,001); RM ja POSid (kg; täpsus vähemalt 0,001); PCDD/PCDF (mg; täpsus vähemalt 0,000001) aruandeaastal tegelikult).

**11. Täiendavad andmed**

**11.1. Toodang tegevusalade kaupa (esitab keskkonnakompleksloa omaja)**

11.1.1. toote nimetus ja KN kood;

11.1.2. toodangu kogus kokku aruandeaastal (t, m3, muu);

11.1.3. esitatavate andmete konfidentsiaalsus.